Psalmus 34
Psalmus 34 (enumeratione Graeca psalmus 33 dictus) libri Psalmorum verbis "Benedicam Domino" vel "Benedicam Dominum" incipit. Etiam habet superscriptionem: "David, quando se mente alienatum simulavit coram Abimelech et, ab illo dimissus, abiit" (sic in Nova Vulgata). In hoc psalmo psalmista Deum laudat qui eum rebus adversis liberavit. Iohannes Calvinus, theologiae Reformationis fautor, sic argumentum psalmi descripsit: David ob insignem liberationem gratias Deo agit: et hac occasione perpetuam Dei gratiam erga pios omnes celebrat, eosque tum ad fidem, tum ad pietatis studium hortatur, hanc unam rationem vitae foeliciter atque ex voto transigendae esse affirmans, pure et innoxie sub Dei cultu et timore versari in mundo.